cyanic-selkie/wikianc huggingface dataset:
ADSL2+
thumb|200px|ADSL2+ taajuudet. ADSL2+ on laajakaistainen tiedonsiirtotekniikka, jota käytetään etenkin käyttäjien kytkemiseen Internetiin. ADSL2+ -tekniikan lähetysnopeus on 1 Mbps (megabittiä sekunnissa) ja vastaanottonopeus teoriassa jopa 24 Mbps. ADSL2+ Annex M-, J- sekä L -tekniikoilla lähetysnopeus nousee jopa 3,5 Mbps saakka. Uudella laajakaistatekniikalla on voitu toimittaa liittymiä aina 9 kilometriin saakka DSL-keskittimeltä.
Vanhempi ADSL-tekniikka mahdollistaa enintään 8/1 Mbps -yhteyden, ellei useita linjoja yhdistetä rinnakkain. Vanhalla tekniikalla ei ole myöskään voitu toimittaa liittymiä kuin noin 1–5 kilometrin päähän lähimmästä puhelinkeskuksesta. Hieman ADSL:ää uudempi tekniikka on ADSL2, mutta se jää ADSL2+ -tekniikan jalkoihin suurimmillaan 12/1 Mbps -nopeudellaan. Annex J -tekniikalla tosin siinäkin teoreettinen lähetysnopeus nousee 3,5 megabittiin sekunnissa.
Uusin ADSL -tekniikan laajennus on ADSL2+ G.Bond. Tekniikan avulla yhdistetään kahden ADSL2+ Annex M 24/3 Mbps linjan kapasiteetti saumattomasti toimivaksi yhdeksi 48/6 Mbps nopeudella toimivaksi linjaksi, jota jo ainakin Nebula, sekä SuomiCom tarjoavat. Tekniikan käyttö edellyttää kahta puhelinkaapeliparia huoneistoon asti. G.Bond tarjoaa enemmän luotettavuutta, sillä linjat myös varmistavat toisiaan.
RN Lucciola
RN Lucciola oli Italian kuninkaallisen laivaston vuonna 1943 vesillelaskettu Gabbiano-luokan korvetti.
Valmistus
Alus tilattiin Castellammare di Stabiasta Navalmeccanicalta, missä köli laskettiin 22. kesäkuuta 1942. Alus laskettiin vesille 21. maaliskuuta 1943.
Palvelus
Saksalaiset valtasivat 1943 aluksen, jota ei kuitenkaan otettu palvelukseen. Alus upotettiin. Sodan päätyttyä alus nostettiin ja muutettiin rahtialukseksi.
Al dente
pienoiskuva|[[Carbonara-pastaa al dente]] Al dente (italiaa, suomeksi ‘hampaalle’) on ruoan kypsyysaste, jossa keitetty ruoka, kuten pasta, riisi tai vihannekset, on pinnalta pehmeää mutta sisältä vielä napakkaa ja hieman pureskeltavaa.
Jotta tuorepastasta tulisi al dente, sitä pitää keittää riittävän vähän aikaa, noin 2–4 minuuttia. Tarkka keittoaika riippuu pastalaadusta ja voi olla mainittu pakkauksessa. Jos ainesosia kuten vihanneksia on useita ja ne kypsyvät eri nopeuksilla, ne lisätään kuumennukseen oikeassa järjestyksessä, jotta ne säilyttäisivät kiinteytensä.
Taisto Tammi
thumb|Taisto Tammi vuonna 1960. Taisto Lundberg, taiteilijanimeltään Taisto Tammi, (10. joulukuuta 1945 Kuusankoski – 5. helmikuuta 1979 Tampere) oli suomalainen iskelmälaulaja. Hän oli ensimmäinen äänilevylle laulanut suomalainen romanilaulaja ja tuli tunnetuksi etenkin Toivo Kärjen tangojen tulkitsijana. Tammen ura alkoi hänen voitettuaan Kotkassa iskelmälaulukilpailun vuonna 1962. Hänen suurin suosionsa ajoittui 1960-luvun alkupuolelle, jolloin hänen tunnetuimpia kappaleitaan olivat ”Tango merellä”, ”Tangotyttö” ja ”Rakkauden rikkaus”. Viimeksi mainitulla kappaleella hän osallistui vuonna 1964 Eurovision laulukilpailun Suomen-karsintaan. Tammi oli 33-vuotias kuollessaan vuonna 1979 Tampereen yliopistollisessa keskussairaalassa sairauskohtaukseen.
Taisto Tammen veljenpoika on iskelmälaulaja, vuoden 2016 tangokuningas Marco Lundberg.
Lomautus
Lomautus on työnantajan toimenpide, jolla väliaikaisesti keskeytetään työnteko ja palkanmaksu. Lomautus edellyttää työnantajalta tuotannollisia tai taloudellisia syitä tai tilapäistä heikennystä työantajan mahdollisuudessa tarjota töitä. Lomautus voidaan toteuttaa myös työaikaa lyhentämällä. Vaikka lomautus keskeyttää työnantajan palkanmaksuvelvollisuuden ja työntekijän työntekovelvollisuuden, se ei katkaise työsuhdetta.
Työntekijä ansaitsee lomautusaikana vuosilomaa.
Lomautuksesta ilmoittaminen
Lomauttamisesta on ilmoitettava työntekijälle viimeistään 14 päivää ennen lomautuksen alkua. Ennen ilmoitusta työnantajan on annettava työntekijälle selvitys lomautuksesta tai neuvoteltava asiasta työntekijöiden kanssa. Jos lomautus on voimassa toistaiseksi, työnantajan täytyy ilmoittaa työnteon uudelleenalkamisesta viimeistään seitsemän päivää etukäteen. Joissakin työehtosopimuksissa on sovittu pidemmistä lomautusilmoitusajoista siten, että ilmoitusaika on sidottu työsuhteen kestoon. Lomautusilmoitus on annettava lomautettavalle henkilökohtaisesti. Jollei tämä ole mahdollista, lomautusilmoitus voidaan toimittaa kirjeitse tai sähköisesti. Työntekijällä on aina oikeus saada lomauttamisesta kirjallinen ilmoitus.
Oikeus vastaanottaa muuta työtä
Vaikka lomautuksen aikana työsuhde on voimassa, jotkin sen ehdot muuttuvat. Työntekijällä on oikeus ottaa muuta työtä sekä irtisanoa työsuhde ilman irtisanomisaikaa, jos lomautuksen loppumiseen on vähintään seitsemän päivää. Uutta työsopimusta tehdessään työntekijän on kuitenkin otettava huomioon, että aikaisemmin tehty työsopimus on ensisijainen.
Määräaikaisen lomauttaminen
Määräaikaisessa työsuhteessa olevan henkilön saa lomauttaa vain, jos työntekijä on vakituisessa työsuhteessa olevan henkilön sijainen ja työnantajalla olisi oikeus lomauttaa vakituinen työntekijä. Jos määräaikainen lomautetaan, hänellä on oikeus purkaa työsopimus. Lomautuksen kestäessä hänellä on oikeus myös irtisanoa se.
Henkilöstön edustajan lomauttaminen
Luottamusmiehen ja työsuojeluvaltuutetun saa lomauttaa ainoastaan samoilla perusteilla, joilla heidät saadaan irtisanoa.
Lomauttaminen ja työttömyysturva
Työttömyysetuutta saadakseen tulee lomautetun ilmoittautua työttömäksi työnhakijaksi työ- ja elinkeinotoimistoon viimeistään ensimmäisenä lomautuspäivänä. Etuusoikeus voi alkaa aikaisintaan siitä päivästä, jolloin työnhaku työ- ja elinkeinotoimistossa on ollut voimassa. Jos lomautettu ei ole täyttänyt työssäoloehtoa, hän voi hakea työmarkkinatukea Kansaneläkelaitokselta. Jos lomautettu on täyttänyt työssäoloehdon työttömyyskassan jäsenenä, hän voi hakea ansiopäivärahaa omasta työttömyyskassastaan. Jos lomautettu on täyttänyt työssäoloehdon mutta ei ole työttömyyskassan jäsen, hän voi hakea peruspäivärahaa Kelasta. Kaikkia työttömyysetuuksia haetaan aina jälkikäteen kuukauden tai neljän viikon jaksoissa. Ensimmäisen hakemuksen voi tyypillisesti kuitenkin tehdä kahden viikon jälkeen lomautuksen alkamisesta. Lomautettua koskevat pääsääntöisesti samat työttömyysturvalain säännöt kuin työtöntäkin.
Lomautus voi olla kokoaikaista tai osa-aikaista. Kun lomautus on kokoaikaista eikä maksamiselle ole esteitä, voidaan lomautetulle maksaa täyttä työttömyysetuutta. Jos henkilö on lomautettu viikoittaista työaikaa lyhentämällä, maksetaan lomautetulle täyttä työttömyysetuutta lomautetuilta päiviltä. Työpäiviltä ei makseta etuutta. Jos henkilö on lomautettu päivittäistä työaikaa lyhentämällä, maksetaan työttömyysetuus soviteltuna. Silloin työttömyysetuuden määrässä huomioidaan maksettu palkka.
Krasavino
Krasavino on kaupunki Vologdan alueen Veliki Ustjugin piirissä Venäjällä. Se sijaitsee Vienanjoen rannalla 25 kilometriä Veliki Ustjugista pohjoiseen. Kaupungin ohi kulkee Konošan ja Mikunin väliseltä rautatieltä Jadrihasta Veliki Ustjugiin haarautuva sivurata (Krasavinon asema). Asukkaita on 7 700 henkeä (vuonna 2010).
Lomautus
Aiheesta muualla
Entlassung
Krasavino
Krasavinon kylä tunnetaan 1500–1600-luvuilta lähtien. Vuonna 1851 siellä alkoi toimia yksi Venäjän suurimmista pellavatehtaista. Krasavinon taajamasta tuli kaupunki vuonna 1947.
Pellavakutomon lisäksi Krasavinossa toimii nykyään tiilitehdas. Kaupungissa on kaksi koulua, ammattikoulu, musiikkikoulu, kulttuuritalo, kaksi kirjastoa, poliklinikka ja sairaala. Sen lähistöltä on löydetty permikaudelta peräisin olevia jättiläiskokoisten matelijoiden ja sammakkoeläinten jäännöksiä.
Rakastan sinua, elämä (albumi)
20 suosikkia – Rakastan sinua, elämä on vuonna 2000 julkaistu Kauko Käyhkön kokoelmalevy.
Kiinan Grand Prix 2007
Kiinan Grand Prix 2007 (virallisesti 2007 Formula 1 Sinopec Chinese Grand Prix) oli Formula 1 -kauden 2007 16. osakilpailu, joka ajettiin 7. lokakuuta Shanghai International Circuitin moottoriradalla Kiinassa. Osakilpailun voitti Ferrarin Kimi Räikkönen.
Raportti
thumb|270px|Autot lähtöruudukossa ennen kilpailun alkua. Lewis Hamilton johti MM-sarjaa ennen toiseksi viimeistä kilpailua. Hänellä oli 12 pisteen etumatka lähimpään uhkaajaansa ja tallikaveriinsa Fernando Alonsoon, eli Hamiltonilla oli mahdollisuus varmistaa mestaruus jo nyt.
Maailmanmestaruudesta tuolloin vielä teoreettisesti taistellut Kimi Räikkönen hallitsi viikonloppua. Suomalainen ajoi kaikkiin kolmeen harjoitussessioon sekä kahteen ensimmäiseen aika-ajosessioon pohja-ajat, mutta Hamilton pääsi kolmannessa aika-ajosessiossa ajamaan nopeimman ajan ja ottamaan paalupaikan. Räikkönen ajoi toiseen lähtöruutuun, Felipe Massa oli kolmas ja Alonso neljäs. Sebastian Vettel sai viiden lähtöruudun pudotusrangaistuksen esteltyään aika-ajoissa Heikki Kovalaista. Lähtöruuduksi tuli lopulta 17.
Sunnuntain kisaan luvattiin pahimmillaan taifuunia, mutta sateet jäivät lopulta melko vähäisiksi. Aika-ajot ajettiin kuivissa olosuhteissa, mutta sunnuntaina tuli sadekuuroja. Ennen kisan alkua rata oli kostea ja lämmittelykierroksella sade alkoi uudelleen.
Suurin osa kuljettajista valitsi sadekelin renkaat, mukaan lukien aika-ajojen neljä ensimmäistä. Hamilton piti paikkansa lähdössä ja Alonso nousi parhaimmillaan toiseksi, mutta joutui taipumaan lopulta Ferrari-kuljettajille (Räikkönen ja Massa). Kuudennesta ruudusta lähtenyt Ralf Schumacher putosi joukon hännille pyörähdettyään pienen kolarin seurauksena. Kilpailun alussa nähtiin joukon keskivaiheilla jatkuvasti ohituksia. Kärjessä sen sijaan Hamilton karkasi Räikköseltä, Räikkösen tehdessä samaa eroa Massaan.
Kovalaisen matka joukon keskivaiheilla oli vaikea; autoja ajoi lähes jatkuvasti hänen ohitseen. Suomussalmelainen valitti tiimiradiossa rengaspaineiden olevan pielessä ja auton aliohjanneen liikaa. Ensimmäinen keskeytys tapahtui kierroksella 12, kun Anthony Davidsonin jarrut pettivät tämän kolaroitua Rubens Barrichellon kanssa.
Hamilton teki ensimmäisen pysähdyksensä kierroksella 15. Auto tankattiin, mutta renkaita ei vaihdettu, vaikka ne olivat jo melko kuluneet. Räikkönen siirtyi kärkeen, kunnes tuli varikolle kierroksella 19, taottuaan sitä ennen kolme kilpailun nopeinta kierrosta. Myöskään Räikköselle ei vaihdettu renkaita. Räikkönen palasi radalle neljä sekuntia Hamiltonin perässä.
Takana kovaa nousua tehnyt Schumacher taisteli kierroksella 23 Vitantonio Liuzzin kanssa sijasta 11. Autot koskettivat toisiaan, ja Schumacher pyörähti menettäen sijoituksia. Mark Webber otti varikkokäynnillään ensimmäisenä kuljettajana kuivankelin renkaat, ja esimerkkiä seurasivat muutamat muut kuljettajat. Kuivankelin renkailla ajanut Alexander Wurz ajoikin kilpailun nopeimman kierroksen ollessaan sijalla 18.
Kun kierros 26 täyttyi, lähes kaikki mukana olleet kuljettajat olivat jo vaihtaneet kuivankelin renkaat kärkikaksikkoa Hamilton-Räikkönen lukuun ottamatta. Samalla vesisade alkoi hetkeksi uudestaan, jolloin useat kuljettajat (mm. Massa, Alonso ja Schumacher) lipesivät hieman ulos radalta.
Räikkönen otti kahdessa kierroksessa kiinni Hamiltonin neljän sekunnin etumatkan. Ohittamaan hän ei vielä pystynyt, kun autot saapuivat keltaisten lippujen alueelle, jonne Adrian Sutil oli romuttanut autonsa. Lopulta kierrosta myöhemmin Räikkönen pääsi Hamiltonin ohi tämän jätettyä sisälinjan vapaaksi. Lisäksi McLarenin sadekelin renkaat olivat aivan lopussa.
Hamiltonin vauhti oli täysin hukassa. Räikkönen teki kahdessa kierroksessa brittikuljettajaan peräti kahdeksan sekunnin etumatkan, kun taas takana ollut Alonso otti Hamiltonia yhdellä kierroksella parhaimmillaan seitsemän sekuntia kiinni. Lopulta kierroksella 31 Hamiltonin oli pakko tulla varikolle, kun hänen sadekelin renkaistaan näkyivät jo pohjalla olleet kankaat. Ajaessaan kohti varikkoa Hamilton ei kuitenkaan onnistunut kääntämään autoaan kaarteessa riittävästi, vaan ajautui varikkosuoraa edeltävälle hiekalle. Hamilton piti moottorin käynnissä ja autoa yritettiin työntääkin, mutta turhaan. Sensaatiotulokas joutui keskeyttämään ensi kertaa F1-urallaan.
Räikkönen tuli kierros Hamiltonin keskeytyksen jälkeen varikolle vaihdattamaan kuivankelin renkaat. Renkaat aiemmin vaihtanut Robert Kubica nousi näin ollen kärkeen, mutta vain pari kierrosta myöhemmin puolalaisen BMW-Sauber hyytyi radan varteen hydrauliikan petettyä. Tämän jälkeen Räikkösellä oli helppoa. Lähin uhkaaja Alonso oli jäänyt hänestä 10 sekuntia, kun kilpailusta oli ajamatta enää runsaat 20 kierrosta. Alonso näytti aluksi saavuttavansa Ferrari-kuljettajaa, mutta lopulta Räikkönen piti sijansa ja välimatkan Alonsoon noin kymmenessä sekunnissa.
Massa oli kolmas ajettuaan lopussa kilpailun nopeimpia kierrosaikoja. Neljännen sijan otti sensaatiomaisesti Saksan Sebastian Vettel Toro Rosso -autollaan. Tallin panosta täydensi kuudenneksi sijoittunut Vitantonio Liuzzi. Viidenneksi sijoittunut Jenson Button teki Hondan kauden parhaan tuloksen. Alun ongelmista kärsinyt Kovalainen oli maalissa lopulta yhdeksäs jääden täpärästi pistesijojen ulkopuolelle.
St. Louis Blues (kappale)
”St. Louis Blues” on W. C. Handyn säveltämä ja sanoittama blueskappale vuodelta 1914. Se on yksi blues- ja jazzmusiikin tunnetuimmista ja useimmin soitetuista kappaleista ja joidenkin lähteiden mukaan yksi kaikkien aikojen levytetyimmistä kappaleista.
Säveltäjällä oli vaikeuksia saada julkaisuyhtiöitä hyväksymään kappaletta ja julkaisi sen lopulta itse vuonna 1914. Ensimmäinen levytys tehtiin joulukuussa 1915, ja 1910-luvun loppupuolella kappale löi lopulta itsensä läpi New Yorkissa. Sen ovat levyttäneet muun muassa Ethel Waters, Bessie Smith, Louis Armstrong, Original Dixieland Jazz Band, Benny Goodman ja Art Tatum.
Sävellyksessä esiintyvät bluesille tyypilliset rakenteet kuten 12 tahdin blueskaavan ja alennetun terssin käyttö. Handy on sanonut pyrkineensä yhdistämään sävellyksessä ragtime- ja spirituaaliperinteitä. Kappaleen nimeä on käytetty muun muassa useiden elokuvien, mukaan lukien Handyn elämäkertaelokuvan, nimenä. Jääkiekkojoukkue St. Louis Blues on myös nimetty kappaleen mukaan.
Historia
thumb|right|W. C. Handy vuonna 1941. Kuvannut Carl Van Vechten.|alt=
Synty
W. C. Handy oli yksi ensimmäisistä joka alkoi julkaista bluesmusiikkia, ja häntä kutsutaankin ”bluesin isäksi”. Hän julkaisi ensimmäisen oman sävellyksensä Memphisissä vuonna 1909; kyseessä oli kampanjalaulu paikalliselle poliitikolle Edward H. Crumpille, nimeltään ”Mr. Crump”. Kappaleesta tuli tunnettu kaupungin ympäristössä, ja vuonna 1912 Handy päätti julkaista sen uusilla sanoilla, nimellä ”Memphis Blues”. Tästä versiosta tuli todella suosittu, mutta säveltäjä oli jo ehtinyt myymään oikeudet sävellykseen viidelläkymmenellä dollarilla. Handy otti tavoitteekseen säveltää hitti, joka korvaisi ”Memphis Bluesin” menettämisen.
Vuonna 1913 Handy julkaisi instrumentaalin ”Jogo Blues”, joka ei vaikean sovituksensa takia kuitenkaan saavuttanut suurta suosiota. Melodia sävellykseen tuli Handyn tuntemalta saarnamieheltä. Vuotta myöhemmin sama melodia päätyi ”St. Louis Bluesin” kertosäkeeseen.
Inspiraatio ”St. Louis Bluesiin” tuli säveltäjän mukaan hänen St. Louisin kadulla tapaamaltaan mustalta naiselta, joka valitteli miehensä poissaoloa: ”Ma man’s got a heart like a rock cast in de sea.” (”Mieheni sydän on kuin mereen paiskattu kivi.”) Handy kirjoitti tarinan naisesta, joka mies on lähtenyt toisen naisen matkaan. Toinen nainen kuvataan vamppina, joka vietteli miehen koruillaan, puutereillaan ja ”kaupasta ostetuilla hiuksillaan”.
Kappaleen sävellyspaikka oli Memphisin Beale Streetillä sijaitseva, ympäri vuorokauden auki ollut baari nimeltä Pwee. Baari tunnettiin monien Memphisin afroamerikkalaisten muusikoiden kantapaikkana, ja monet muutkin Handyn sävellyksistä syntyivät siellä. Handy kirjoitti sanat paikallisella mustien käyttämällä murteella, vaikka tiesikin sen mahdollisesti loukkaavan osaa kuulijoista. Valinnan pohjalla oli Handyn mielipide, että jotkut murresanat ovat musikaalisempia ja ilmaisukykyisempiä kuin puhdas englanti. Nykyjulkaisuissa sanat ovat kuitenkin lähempänä englannin kirjakieltä.
Suosio
Handy tarjosi ”St. Louis Bluesia” useille kustantajille, mutta kukaan ei suostunut julkaisemaan kappaletta. Syyskuussa 1914 säveltäjä päätyi yhteistyökumppaninsa Harry Pacen kanssa lopulta julkaisemaan kappaleen itse. Sävellys ei kuitenkaan aluksi saavuttanut paljoakaan suosiota. Vasta vuonna 1916, kun Handy ja Pace muuttivat julkaisuyhtiönsä Memphisistä New Yorkiin, alkoi suuri yleisö huomata kappaleen mahdollisuudet. Blueslaulaja Ethel Waters kuuli lähes tuntemattoman Charles Andersonin laulavan kappaletta New Yorkissa, hankki Handyltä kappaleen oikeudet ja alkoi esittää sitä Broadwayllä. Myös vaudeville-esiintyjä Sophie Tucker otti kappaleen ohjelmistoonsa. Ensimmäisen levytyksen teki Columbia Recordsin vakituinen orkesteri, Charles A. Princen johtama Prince’s Band, joulukuussa 1915. Tämä instrumentaaliversio nousi listoilla neljännelle sijalle vuonna 1916. Vuonna 1918 näyttelijä Gilda Gray aloitti shimmy-tanssibuumin New Yorkissa esittelemällä tanssin ”St. Louis Bluesin” tahtiin Winter Garden -teatterissa.
Blueslaulaja Marion Harrisin versio nousi listaykköseksi vuonna 1920. Seuraavana vuonna neworleansilainen jazzin pioneeriyhtye Original Dixieland Jazz Band levytti ensimmäisen jazzversion laulaja Al Bernardin kanssa, ja kappaleesta tuli nopeasti yksi genren standardeista – se oli jazzmusiikin äänitetyin kappale yli 20 vuoden ajan, kunnes Hoagy Carmichaelin ”Stardust” ohitti sen. ”St. Louis Blues” on edelleen yksi soitetuimmista blues- ja jazzkappaleista ja joidenkin lähteiden mukaan yksi kaikkien aikojen levytetyimmistä kappaleista. Jazzkriitikko Brian Peerless on antanut kappaleelle lisänimen ”jazzsoittajan Hamlet”.
Yhden pysyvintä suosiota nauttineista versioista äänittivät ”bluesin keisarinna” Bessie Smith ja nuori Louis Armstrong vuonna 1925. Smithin laulun ja Armstrongin kornetin välinen hidas duetto on inspiroinut lukuisia senjälkeisiä esittäjiä eri tyyleillä; muun muassa Janis Joplin on sanonut ottaneensa vaikutteita Smithin tulkinnasta. Tämä versio palkittiin Grammy Hall of Fame Awardilla vuonna 1993. Armstrong äänitti oman yhtyeensä kanssa uuden version kappaleesta vuonna 1929, ja tämäkin versio päätyi Grammy Hall of Fameen vuonna 2008.
Kappale oli osa Broadway-näytelmää George White’s Scandals of 1926, joka esitettiin taisteluna blueskappaleiden ja klassisen musiikin välillä.
Pianovirtuoosi Art Tatum levytti vuonna 1933 pianosooloversion kappaleesta. Benny Goodman julkaisi hittiversion vuonna 1939, ja Earl Hines teki vuonna 1940 suositun boogie woogie -sovituksen ”Boogie Woogie on St. Louis Blues”.
Maailmalla
Kappale soitettiin Ison-Britannian prinssi Georgen ja kreikkalaisen prinsessa Marinan häissä vuonna 1934. Sen sanotaan olevan kuningatar Elisabet II:n suosikkilauluja. Kun Italia valloitti Etiopian 1930-luvulla, Etiopian armeija otti ”St. Louis Bluesin” tunnuslaulukseen.
Toisen maailmansodan aikana jazzin soittaminen kiellettiin natsi-Saksassa Yhdysvaltojen liityttyä sotaan. Paikalliset muusikot jatkoivat kuitenkin kappaleen soittamista eri nimillä. Ranskassa se tunnettiin nimellä ”La Tristesse de Saint Louis” (”Saint Louisin suru”), missä ”Saint Louisin” saattoi katsoa viittaavan joko pyhään Ludvigiin, St. Louisin kaupunkiin tai jopa kappaleen tunnetuksi tehneeseen Louis Armstrongiin. Itävallassa kappaleen salanimi oli ”Sauerkraut” (”Hapankaali”).
Elokuva
Vuonna 1958 julkaistiin Handyn elämäkertaelokuva, myös nimeltään St. Louis Blues. Pääosaa esitti Nat King Cole ja muissa rooleissa nähtiin jazzin suuria nimiä kuten Pearl Bailey, Cab Calloway, Ella Fitzgerald ja Barney Bigard.
Sävellys
thumb|250px|right|Säkeistön tahdit 5–8 esimerkkinä alennetun terssin käytöstä. Toisen tahdin kolmannella iskulla noustaan G-duuriasteikkoon kuuluvan h:n sijasta b-nuottiin, mistä syntyvä dissonanssi puretaan palaamalla kolmannen tahdin alussa toonikaan. Handy on sanonut halunneensa yhdistää kappaleessa ragtime-musiikin synkoopin käytön spirituaaliperinteen mukaiseen melodiaan.
Kappaleen rakenne on A-A-B-C, missä A- ja C-osiot perustuvat 12 tahdin blueskaavaan G-duurissa, ja välissä on 16 tahdin B-osio g-mollissa. B-osiossa käytetään Kuubasta peräisin olevaa habanera-rytmiä, jonka juuret ovat tangossa ja afrikkalaisessa tangana-musiikissa; Handy oli tutustunut musiikkityyliin vuosisadan vaihteessa kiertäessään Kuubassa minstrel-ryhmänsä kanssa. Tangomusiikki oli kappaleen säveltämisen aikaan muodissa, ja Handyn mukaan hän sävelsi ”tangoalkusoiton” hämätäkseen tanssijoita ennen bluessäkeistöön siirtymistä.
Melodiassa esiintyvät tärkeässä osassa bluesille tyypilliset intervallit, alennettu terssi ja septimi (ns. ”blue note”). Kappaleen laaja suosio perustuu osaltaan siihen, että se soveltuu soitettavaksi lähes millä tempolla tahansa.
Harmoninen rakenne
Kappaleen A- ja C-osio ovat hieman erilaisia variaatioita 12 tahdin blueskaavasta. Säkeistö eli A-osio sisältää enemmän sointumuutoksia siirtyen toisessa tahdissa subdominanttiin ja palaten yhdeksännen tahdin dominantista toonikaan subdominantin kautta. A-osiossa käytetään myös viimeisessä tahdissa dominanttia lopetussointuna. B-osio eli kertosäe sen sijaan pysyttelee ensimmäiset neljä tahtia toonikasoinnussa ja palaa 11. tahdissa dominantista suoraan toonikasointuun. Kaikki kolme käytettyä sointua voidaan soittaa dominanttiseptimisointuina.
B-osiossa siirrytään A-osan duuriasteikon muunnossävellajiin. Osiossa sointukierto kulkee toonikasta subdominantin kautta dominanttiin, ja seuraavaan osioon siirrytään kadenssilla i-II-V. Toonika ja subdominantti soitetaan mollisointuina ja dominanttisointuaste dominanttiseptimisointuna.
Nokia C1-02
Nokia C1-02 on kesäkuussa 2010 julkaistu ja tammikuussa 2011 myyntiin tullut matkapuhelinvalmistaja Nokian valmistama lähinnä kehittyville markkinoille suunnattu matkapuhelin. Sen hintaluokka on noin 30-40 euroa ilman veroja.
Louis Cousin
right|thumb|200px|Louis Cousin
Louis Cousin (21. elokuuta 1627 Pariisi – 26. helmikuuta 1707 Pariisi) oli ranskalainen historioitsija, kääntäjä, asianajaja, kuninkaallinen sensori sekä Ranskan rahapajan pääjohtaja. Hän oli myös Ranskan akatemian jäsen.
Elämäkerta
Perhe oli suunnitellut Luis Cousinille kirkollista uraa, ja hän aloittikin teologian opiskelun ja sai alimman bachelierin tutkinnon suoritetuksi. Kun perheen olosuhteissa tapahtui muutoksia, hän päätyi opiskelemaan lakia. Valmistuttuaan hän toimi useita vuosia asianajajan ammatissa. Sittemmin hän siirtyi Ranskan kuninkaallisen rahapajan pääjohtajaksi ja kuninkaalliseksi sensoriksi.
Virkojensa hoitamisen sallimina vapaa-aikoina hän keskittyi kreikkalaisen antiikin historioitsijoiden teosten kääntämiseen. Jopa suuri Voltaire on osoittanut kiitosta hänen suorittamilleen Eusebio Kesarealaisen ja Bysantin historiankirjoittajien teosten korkeatasoisesta ja avoimesta kääntämisestä
Vuosina 1687–1701 Cousin oli päätoimittajana Jounal des sçavans -lehdessä. Vaikka Cousin sai arvostusta jälkipolvilta, jo omana aikanaan hänen saavutuksensa riittivät valintaan Ranskan akatemian jäseneksi vuonna 1697. Cousin oli testamentannut merkittävän kirjastonsa Saint-Victorin luostarille, jolle hän jätti myös huomattavat varat kirjaston jatkuvan laajentamisen takaamiseksi. Lisäksi hän perusti kuusi merkittävää apurahaa Pariisin yliopistossa opiskeleville nuorille.
Vaucluse
Vaucluse on Ranskan departementti numero 84, joka sijaitsee Provence-Alpit-Rivieran alueella Kaakkois-Ranskassa. Departementissa on 534 291 asukasta (2006), ja sen väestötiheys on 149,8 asukasta neliökilometrillä. Pinta-ala on 3 567 neliökilometriä. Departementti on jaettu 151 kuntaan, ja sen pääkaupunki (préfecture) on Avignon.
Departementista on seitsemän kylää päässyt Ranskan kauneimpien kylien järjestön Les Plus Beaux Villages de France jäseniksi: Ansouis, Gordes, Lourmarin, Ménerbes, Roussillon, Séguret ja Venasque.
Idän apostolinen kirkko
Idän apostolinen kirkko eli Itäsyyrialainen kirkko eli Idän assyrialainen kirkko  on kristillinen kirkko, jonka paikallinen alkuperä on Seleukeia-Ktesifonin piispanistuimessa. Perimätiedon mukaan kirkon perusti apostoli Tuomas ja tällä hetkellä sitä johtaa patriarkka-katolikos Gewargis III. Nykyään Idän assyrialaisen kirkon jäsenet asuvat diasporassa ja kirkon hallinto elää maapaossa Chicagossa Yhdysvalloissa.
Sitä kutsutaan ajoittain myös nimellä Assyrian nestoriolainen kirkko, mistä syystä sitä virheellisesti pidetään osana nestoriolaista kirkkoa. Myös nimeä Assyrian ortodoksinen kirkko on käytetty, mistä syystä sitä virheellisesti pidetään osana orientaaliortodoksista kirkkoa. Termiä "ortodoksia" ei löydy kirkon vanhoista kirjoista. Termiä ortodoksia on käytetty syynä siihen, että kirkkoa luullaan osaksi ortodoksisuutta ja orientaaliortodoksista kirkkoa.
Termiä oikeaoppisuus ei ole syyrian kielessä. Syyriaksi termi ortodoksinen on suoraan käännetty englannista "trisa subHa". Intiassa kirkko tunnetaan nimellä Kaldean syyrialainen kirkko. Länsimaissa kirkko tunnetaan niemellä Nestoriolainen kirkko, vaikka kirkolla ei ole mitään yhteyttä nestoriolaisuuteen tai kaldealaisuuteen. Paavi Johannes Paavali II kutsui kirkkoa Marttyyrien kirkoksi, sillä hänen mukaansa kirkon historiassa on paljon marttyyreja.
Assyrialainen kirkko oli alkuperäinen kristitty kirkko silloisessa Parthiassa, nykyisen Iranin ja Irakin alueella.
Siihen aikaan Parthia sijaitsi myös maantieteellisesti Kiinan ja Intian alueella. Xi'anissa on löydetty Tang-dynastian aikaisia kiviin kiinaksi ja syyriaksi kirjoitettuja tekstejä 600- ja 700-luvuilta. Viime vuosituhannen puolivälissä kiinalaiset munkit matkustivat Pekingistä Roomaan ja Pariisiin pyytämän Roomaa tukemaan mongoleja taistelussa mamelukkeja vastaan. Kun portugalilaiset saapuivat Intiaan vuonna 1498 "Itä-Syyrian kirkon" piispat kääntyivät tuomaskristityiksi.
Suuria kristittyjä yhteisöjä on sijainnut Assyriassa, Babyloniassa ja Persiassa 100-luvun alussa.
Seleukeia-Ktesifonissa järjestettiin piispainkokous, jossa monet kilpailevat piispat alkoivat keskustella noin vuonna 325 juridisista ja uskonnollisista asioista. Vuonna 410 Seleukeia-Ktesifonin kokouksessa päätettiin, että kaikki Mesopotamian kristityt ryhmät kuuluivat Antiokian katolikokseen.
Välirikko roomalaiskatolisen ja ortodoksisen kirkon kanssa
Idän assyrialainen kirkko erosi roomalaiskatolisen ja ortodoksisen kirkon vaikutuspiiristä, koska sitä syytettiin nestoriolaisuudesta vuonna 431. Käsitys kirkon nestoriolaisuudesta on myöhemmin kuitenkin osoittautunut virheelliseksi.
Nestorioksen oppilaan Theodoroksen ja Konstantinopolin piispan välille tuli riitoja, koska Theodoros ei kutsunut Neitsyt Mariaa jumalansynnyttäjäksi, vaan Jeesuksen äidiksi.
Theodoroksen vastustaja Kyrillos Aleksandrialainen vaati Theodorosta jakamaan Jeesuksen kahteen eri persoonaan. Theodoros ei tähän suostunut. Myöhemmin Theodoros sanoutui irti monofysitismistä.
Kyrillos Aleksandrialainen yritti kovasti poistaa nestoriolaisuutta ja sen kannattajia, mutta syyriankielinen Theodoros sai paljon kannatusta ja Nestoriuksen muut seuraajat. Persian kuninkaat, jotka olivat riidoissa Rooman kanssa, päättivät tukea nestorialaisia
Persian kuninkaat tukivat nestorialaisia seuraavasti:
Uusi aika
1400-luvulla Idän assyrialainen kirkko hyväksyi, että patriarkan arvonimen voi antaa ainoastaan silloisen patriarkan Mar Shimun IV:n sukulaisille. Mar Shimun IV oli 86 Babylonian patriarkka. Tämä sai paljon vastustusta, ja vuonna 1552 kilpaileva patriarkka Mar Yohanan Soulaqa VIII valittiin kilpailevaksi patriarkaksi. Mar Yohanan Soulaqa VIII teki sopimuksen paavin kanssa, että hänen johtamansa Idän assyrialainen kirkko liittyisi roomalaiskatoliseen kirkkoon.
Nyt assyrialaisella kirkolla oli kaksi kilpailijaa. Perinnöllinen patriarkka Alkoshissa nykyisessä Irakissa) ja paavin tukema Diyarbakırissa (nykyisessä Turkissa).
Jako pysyi voimassa vuoteen 1662, jolloin Diyarbakırin patriarkka Mar Shimun XIII Denha riitautui Rooman kanssa ja liittyi taas Alkoshin patriarkan kanssa.
Patriarkan istuin siirrettiin Kara Kuşiin. Vatikaani kuitenkin nimitti uuden patriarkan Diyarbakıriin. Hän johti niitä assyrialaisia, jotka olivat paaville uskollisia. Tästä Idän assyrialainen kirkko tuli myöhemmin Kaldean katolinen kirkko.
Vuonna 1802 viimeinen perinnöllistä lakia noudattanut patriarkka kuoli Alkoshissa ja kirkko hyväksyi Kaldeanin patriarkkojen vallan. Kara Kuşin patriarkat pysyivät itsenäisenä.
Ensimmäinen maailmansota, assyrialaisten kansanmurha ja diaspora
Ensimmäisen maailmansodan jälkeen Lähi-idän poliittinen tilanne muuttui. Ensimmäisen maailmansodan aikana sekä turkkilaiset, arabit että kurdit vainosivat assyrialaisia. Kuuluisia ovat useat massamurhat, jotka tapahtuivat vuosina 1914–1920 Ottomaanien valtakunnan alueella, jossa kokonaiset heimot lahdattiin vastasyntyneistä vanhuksiin. Tätä massamurhaa kutsutaan assyrialaisten kansanmurhaksi.
Monet assyrialaiset joutuivat sodan jälkeen Irakin hašemiittisen monarkian alaisuuteen. Assyrialaiset olivat tukeneet Britanniaa ensimmäisen maailmansodan aikana, ja kostoksi tästä hašemiittien valtaistuin karkotti miljoonia assyrialaisia. Noin 1 600 000 assyrialaista asuu diasporassa. Irakissa asuu vielä 800 000 assyrialaista. Kaldealainen yhteisö oli vähemmistössä ja Palestiinassa jota nyt johti Britannia. He eivät vastustaneet brittien hallintoa. Mutta Irakissa kaldealaiset joutuivat enemmistöön, ja he ovat Irak suurin ei-islamilainen yhteisö. Myöhemmin monet kaldealaiset saivat aseman Baathpuolueessa. Heistä tunnetuin on Saddam Husseinin entinen ulkoministeri Tariq Aziz. Kaldealaiskristityt jäivät Irakiin. Heidän nykyinen patriarkkansa Emmanuel III Delly asuu nykyään edelleen Bagdadissa.
Assyrialaisten 104. patriarkka Mar Eshai Shimun XXIII päätti perustaa assyrialaisille kotimaan nykyisen Irakin alueelle, mutta joutui pakenemaan ja lähtemään Kyprokselle vuonna 1933. Tuhansia assyrialaisia karkotettiin Irakista. Mar Eshai Shimun XXIII muutti myöhemmin Yhdysvaltoihin, jossa hän perusti assyrialaisten kirkon päämajan Chicagoon ja myöhemmin San Franciscoon. Idän assyrialaisen kirkon päämaja sijaitsee nykyään Chicagossa. Noin miljoona assyrialaista jäi Irakiin. Nykyään heitä on 800 000. Saddam Husseinin aikana heistä suurin osa karkotettiin.
Monet assyrialaiset asuvat diasporassa. Assyrialaisten kotimaa on nykyisen Irakin (800 000), Syyrian (500 000), Iranin (10 000) ja Turkin (5 000) alueella. Irakissa assyrialaiset asuvat maan pohjoisosassa, Iranissa maan luoteisosassa, Syyriassa maan koillisosassa ja Turkissa maan itäosassa.
Assyrialaiset asuvat diasporassa Pohjois-Amerikassa, Euroopassa ja Australiassa. Ulkomailla asuu noin 282 000 assyrialaista. Suurin assyrialaisten diaspora asuu Saksassa, jossa heitä on 90 000. Seuraavaksi tulee Yhdysvallat (83 000) ja Ruotsi (80 000). Suurin Lähi-idän maa, jossa asuu assyrialaisia, on Jordania (77 000).
Idän assyrialainen kirkko nykyään
Idän assyrialaisen kirkon hallinto ja suurin osa kirkon papeista, piispoista, arkkipiispoista ja metropoliitoista asuu maanpaossa. Myös kirkon pääpatriarkka asuu maanpaossa.
Vuonna 1965 perinnöllinen kysymys patriarkan valitsemiseen aiheutti taas eron Idän assyrialaisessa kirkossa. Bagdadin metropoliitta Mar Thoma Darmo julistautui Idän assyrialaisen kirkon patriarkaksi.
Idän assyrialaisen kirkon silloinen patriarkka Mar Eshai Shimun XXIII sanoi eroavansa vuonna 1973, mutta häntä pyydettiin jäämään virkaan. Mar Thoma Darmo kuoli kuitenkin vuonna 1968.
Mar Eshai Shimun XXIII meni naimisiin elokuussa vuonna 1973, mutta avioituminen on Idän assyrialaisen kirkon patriarkalle kielletty. Kirkon synodin oli pakko syrjäyttää hänet. Hän palasi kuitenkin virkaan, mutta hänet murhattiin 6. marraskuuta 1975 kotonaan San Josessa Kaliforniassa. Idän assyrialaisen kirkon piispat kokoontuivat seuraavana vuonna Lontoossa konklaaviin valitsemaan uutta katolikos-patriarkkaa. 41-vuotiaasta pappi Rev Khananyanista tuli Idän assyrialaisen kirkon patriarkka. Hän otti nimekseen Mar Dinkha IV ja on Assyrian ensimmäisen patriarkan 120. seuraaja. Assyrian ensimmäinen patriarkka oli Tuomas. Mar Dinkha IV on Idän assyrialaisen kirkon virallinen patriarkka.
Vuonna 1994 Mar Dinkha VI tapasi historiallisessa kokouksessa paavi Johannes Paavali II:n Vatikaanissa. Paavi ja Mar Dinkha allekirjoittivat yhteistyösopimuksen assyrialaisen ja roomalaiskatolisen kirkon välillä.
Vuonna 1996 hän solmi Kaldean kirkon Bagdadin patriarkan Rafael I Bidawidin kanssa yhteistyösopimuksen. Vuonna 1997 hän aloitti neuvottelut Antiokian syyrialais-ortodoksisen kirkon kanssa, että he julistaisivat anateeman pätemättömäksi eli purkaisivat kirkkojensa väliset oppituomiot.
Syyskuussa 2006 Mar Dinkha IV p vieraili Pohjois-Irakissa ja tapasi siellä Irakin Kurdistanin kuvernöörin. Hän puhui kuvernöörin kanssa, että he voisivat avata sinne kristityn kirkon.
Sunnuntaina 15. heinäkuuta 2007 Mar Dinkha juhli papiksi vihkimisensä 50-vuotisjuhlaa.
RN Grillo
RN Grillo oli Italian kuninkaallisen laivaston vuonna 1943 vesillelaskettu Gabbiano-luokan korvetti.
Valmistus
Alus tilattiin Castellammare di Stabiasta Navalmeccanicalta; missä köli laskettiin 26. kesäkuuta 1942. Alus laskettiin vesille 21. maaliskuuta 1943.
Palvelus
Saksalaiset valtasivat 1943 aluksen, mutta sitä ei otettu palvelukseen. Alus upotettiin.
Ashutosh Gowariker
Ashutosh Gowariker (s. 15. helmikuuta 1964 Kolhapur, Maharashtra, Intia) on intialainen elokuvaohjaaja, -tuottaja, -käsikirjoittaja ja näyttelijä.
Kansainväliseen maineeseen Gowariker nousi ohjauksellaan Lagaan – olipa kerran Intiassa (2001), joka oli Oscar-ehdokkaana. Myöhemmin ilmestyivät kriitikoiden ylistämät Swades (2004) ja Jodhaa Akbar (2008).
Pentti Raitio
Pentti Johannes Raitio (4. kesäkuuta 1930 Pieksämäki – 7. maaliskuuta 2014 Hyvinkää) oli suomalainen säveltäjä, Joonas Kokkosen ja Erik Bergmanin oppilas. Raitio opiskeli ensin kansakoulunopettajaksi ja työskenteli opettajana Järvenpäässä 1954–1967. Hän suoritti sävellysdiplomin 36-vuotiaana Sibelius-Akatemiassa (1966) ja työskenteli sen jälkeen Hyvinkään musiikkiopiston rehtorina 1967–1992.
Raition sävellystyyli edustaa lyyristä dodekafoniaa.
Kutilan Liikenne
Kutilan Liikenne Oy on rovaniemeläinen linja-autoyhtiö. Mikko Kutila perusti yrityksen vuonna 1950. Yritys perustettiin palvelemaan matkustajia välille Rovaniemi – Ranua. Myöhemmin toimintaa laajennettiin myös linjoilla Ouluun ja Pudasjärvelle. Nämä linjat ovat vieläkin yrityksen runkolinjoja. Vuosien myötä mukaan on tullut vahvasti myös tilausliikenne. Kutilan Liikenne oli mukana aloittamassa jouluturistitoimintaa vuonna 1984 yhdessä hotelli Pohjanhovin ja Lapin Safareiden kanssa. Kun Rovaniemelle saapui ensimmäinen Concorde-lento, siitä lähti liikkeelle myös Lapin joulumatkailu. Mikko Kutilan jälkeen yrityksen ottivat haltuun hänen poikansa Pertti ja Jorma Kutila. Viimeiset vuodet yrityksen operatiivisessa johdossa ovat toimineet tj. Pertti Kutila, hänen poikansa Antti Kutila sekä Jorman poika Matti Kutila. Vuonna 2014 yritys työllistää johdon lisäksi 26 henkilöä. Liikevaihto oli noin 2,5 miljoonaa euroa. Yrityksen tuotteet ovat: henkilökuljetus (vakiovuorot, paikallisliikenne, palveluliikenne, koululaiskuljetukset ja tilausliikenne) sekä kotiruoka- ja rahtikuljetukset.
Nanictosaurus
Nanictosaurus (nimen merkitys: ”kääpiöfrettilisko”) on sukupuuttoon kuollut terapsidisuku, joka kuuluu kynodontteihin. Se eli myöhäisellä permikaudella nykyisen Etelä-Afrikan alueella. Se kuuluu heimoon Thrinaxodontidae ja on täten läheistä sukua Thrinaxodonille.
Fylogenia
Muokattu Botha et al. 2007:
Helmut Berthold
Helmut Berthold (19. huhtikuuta 1911 – 2000) oli saksalainen käsipalloilija ja olympiavoittaja. Hän oli mukana Saksan kultaa voittaneessa joukkueessa Berliinin olympialaisissa 1936. Berthold pelasi turnauksessa kolme ottelua ja teki niissä 10 maalia.
Wilhelm Baumann
Wilhelm Baumann (12. elokuuta 1912 – 14. maaliskuuta 1990) oli saksalainen käsipalloilija ja olympiavoittaja. Hän oli mukana Saksan kultaa voittaneessa joukkueessa Berliinin olympialaisissa 1936. Baumann pelasi turnauksessa kaksi ottelua.
Punasilmätimali
Punasilmätimali (Turdoides hartlaubii) on pensastimalien sukuun kuuluva varpuslintu. Barbosa du Bocage nimesi lajin Gustav Hartlaubin kunniaksi.
Miitti
Miitiksi (englannin sanasta meeting) kutsutaan arkikielessä usein Internet-yhteisön, IRC-kanavan tai keskustelufoorumin, jäsenten fyysistä tapaamista. Lyhyt tapaaminen voidaan järjestää julkisella paikalla kuten kahvilassa, baarissa tai jonkin tapahtuman yhteydessä tai jonkun osallistujan kotona, usean päivän kestävä tapaaminen esimerkiksi tarkoitusta varten vuokratussa leirikeskuksessa tai risteilyllä. Tapaaminen saattaa sisältää pelkkää yhdessä oleilua, keskustelemista ja tutustumista tai ryhmää kiinnostavien asioiden tekemistä yhdessä. Etenkin pidemmissä tapaamisissa saattaa myös olla miitin järjestäjien vetämää ohjattua toimintaa.
Punasilmätimali
Koko ja ulkonäkö
Sen höyhenpuku on yläpuolelta tummanharmaa tai musta, alapuoli likaisenvaalea tummin täplin, yläperä on valkoinen ja naama hyvin tumma.
Miitti
Internet-yhteisöt keskittyvät yleensä johonkin tiettyyn aiheeseen, joten miitit mahdollistavat samoista asioista kiinnostuneiden ihmisten tapaamisen ja sosiaalisten suhteiden solmimisen. Näin ollen miitit saattavat antaa ujoillekin ihmisille lisää mahdollisuuksia sosiaaliseen toimintaan, kun muihin "miittaajiin" on saanut ensin tutustua Internetissä nimettömyyden suojassa. Verkkotuttavien tapaamisessa on kuitenkin myös riskejä, ja tämän vuoksi etenkin ensimmäistä kertaa miittiin osallistuvia muistutetaan, että Internetissä kaikki eivät ole sitä mitä väittävät olevansa.
Punasilmätimali
Esiintyminen
Laji elää päiväntasaajan eteläpuolisessa Afrikassa noin 1,7 miljoonan neliökilometrin alueella ja sen kanta on elinvoimainen.
Miitti
YouTube-miitit
Tubettajien järjestettyä tapaamistapahtumaa kutsutaan Meet & Greetiksi, ja niissä normaalisti otetaan kuva, sekä mahdollisesti pyydetään nimikirjoitus.
Punasilmätimali
Elinympäristö
Avoimet pensaikkomaat ja savanni.
Shonen Knife
Shonen Knife on japanilainen pop-punk- ja garage rock -yhtye, joka on perustettu vuonna 1981. Yhtyeen perustivat Naoko Yamano (kitara ja laulu), Michie Nakatani (bassokitara) sekä Atsuko Yamano (rummut). Musiikillisiin innoittajiin kuuluvat muun muassa The Beatles ja The Ramones. Shonen Knifelle on tyypillistä sanoitukset, joissa kerrotaan muun muassa kannibaali-papaijasta, banaanilastuista, hedelmärakeista tai pyöräilyn hauskuudesta. Yhtye onkin sanonut, että sen tehtävä on saada ihmiset hyvälle tuulelle.
Historia
Kitaristi Naoko Yamano ja basisti Michie Nakatani tapasivat kouluaikoina Osakassa. He huomasivat pitävänsä samanlaisesta musiikista ja päättivät perustaa rock-yhtyeen. Yhtyeelle tarvittiin vielä rumpali, ja Naokon nuorempi sisar Atsuko Yamano otettiin mukaan. Yhtyeen perustamisvaiheessa kullakin jäsenellä oli vielä päivätyö toimistossa ("Keitin kahvia ja otin kopioita miespuoliselle työtoverille. Tylsää!" sanoo Naoko.)
Musiikillisista vaikutteista ei ollut pulaa, sillä Osakasta oli helppoa saada ulkomaisten bändien levyjä. Naoko ei juuri kuunnellut japanilaista musiikkia (japanilainen "muovinen" popmusiikki tai perinteinen kansanmusiikki). Sen sijaan yhtyeen vaikutteisiin kuuluu muun muassa The Beatles, Buzzcocks, The Ramones, Redd Kross ja Kiss. Osaltaan tähän vaikutti se, että toisin kuin Tokiossa, Osakassa oli pienet mainstream-musiikkiympyrät, mutta Underground-musiikkikulttuuri oli laaja. Vuosina 1981–1987 Shonen Knife keikkaili ja teki levyjä Japanissa.
Suosio ulkomailla
Shonen Knifen uran alku oli hiukan samantapainen kuin ruotsalaisella Roxettella: joku yhdysvaltalainen osti Shonen Knifen levyn Japanista, piti siitä, ja levylle pyydettiin julkaisulupa Yhdysvaltoihin. Näin Shonen Knife sai vähitellen faneja yhdysvaltalaisissa indie rock -piireissä. Syyskuussa 1989 Shonen Knife pistäytyi lavalla Sonic Youthin konsertissa Osakassa. Saman vuonna Shonen Knife teki ensimmäisen keikkansa ulkomailla, Los Angelesissa. Vuonna 1989 julkaistiin Yhdysvalloissa Shonen Knife -tribuuttilevy Every Band Has A Shonen Knife Who Loves Them, jolla esiintyi yli 30 yhtyettä, muun muassa Sonic Youth, Redd Kross, L7, Babes in Toyland ja Lunachicks. Kurt Cobain oli yksi tunnetuimmista Shonen Knifen faneista: "Kun viimein pääsin näkemään heidät keikalla, muutuin hysteeriseksi, 9-vuotiaaksi tytöksi Beatlesin konsertissa."
Vuonna 1992 julkaistiin heidän ensimmäinen isolle levymerkille tehty levynsä Let's Knife. Kappaleita Black Bass ja I Am A Cat lukuun ottamatta levyn kappaleet olivat aiemmin Japanissa ilmestyneiltä levyiltä, tosin joissakin oli alun perin japaninkieliset sanoitukset. Shonen Knife jatkoi keikkailua sekä Japanissa että ulkomailla ja soitti myös joillakin festareilla, kuten Lollapaloozassa vuonna 1994.
Shonen Knife ehti julkaista neljä albumia suurelle levymerkille ennen kuin basisti Michie Nakatani jätti bändin. Atsuko Yamano siirtyi rummuista hänen tilalleen. Kiertuerumpalina toimi sen jälkeen DMBQssa soittava Mana Nishiura. Nishiura soitti yhtyeessä vuodesta 2001 vuoteen 2004, joskaan hän ei koskaan ollut virallisesti bändin jäsen. Rumpuja soitti myös Etsuko Nakanishi Manan ollessa kiertueilla DMBQ:n kanssa. Mana Nishiura kuoli auto-onnettomuudessa DMBQ:n Yhdysvaltain kiertueella vuonna 2005. Vuonna 2006 Etsuko Nakanishi tuli virallisesti Shonen Knifen rumpaliksi. Samana vuonna kuitenkin basisti Atsuko Yamano erosi yhtyeestä. Syynä oli avioituminen ja sitä seurannut muutto Los Angelesiin.
Sanoitukset ja musiikkityylit
Yhtyeen näkemyksen mukaan he eivät laula esimerkiksi politiikasta, koska he eivät itsekään halua kuunnella ikävystyttävää musiikkia. Hauska musiikki tekee ihmiset onnellisiksi, ja siitä on siksi enemmän hyötyä kuin poliittisista lauluista. "We want to make people happy" eli "Haluamme tehdä ihmiset onnellisiksi", sanoo Naoko Yamano sanoituksellisista intresseistä. Monissa kappaleissa lauletaan ruoasta tai herkuista, kuten I Wanna Eat Chokobars, Banana Chips tai Ice Cream City. Kappaleiden sanoituksissa on myös hulluttelua, kuten ihmisiä syövästä papaijasta kertovassa laulussa Cannibal Papaya tai laulussa Tortoise Brand Pot Cleaner's Theme, joka kertoo patojenpuhdistussienestä. Osa lauluista on iloista, naiivia poppia, kuten Cycling Is Fun tai Insect Collector, ja osa taas selkeästi punk- tai jopa heavy-vaikutteista raskaampaa paahtoa, kuten Cobra Versus Mongoose tai Burning Farm. Naoko Yamano mainitseekin Kissin yhdeksi musiikillisista vaikutteistaan.
Vaikka Shonen Knife on selkeästi Naoko Yamanon bändi, myös Michie Nakatani sävelsi ja sanoitti osan kappaleista. Michien kappaleisiin mahtuu enemmän romantiikkaa, kuten rauhallinen, mutta tiukka kappale Butterfly Boy ja Beatles-vaikutteinen popballadi Another day. Naoko sanoo olevansa ujo kirjoittamaan rakkauslauluja, mutta häneltäkin löytyy muun muassa kappale Quavers, vaikka sekin kertoo enemmän etärakkauden aikaansaamista säväyksistä. Iloisten ja lapsellisen hupsujen sanoitusten lisäksi Naoko Yamano on tehnyt muutamia biisejä yhteiskunnallisista aiheista, joissa kerrotaan animesta, SPAMista eli roskapostista tai tietokonekielestä.
Paige Satchell
Paige Therese Satchell (s. 13. huhtikuuta 1998 Rotorua) on uusiseelantilainen jalkapalloilija. Hän on pelipaikaltaan hyökkääjä. Hän on pelannut Uuden-Seelannin naisten maajoukkueessa ennen vuoden 2023 MM-kilpailujen alkua 42 maaottelua ja tehnyt niissä kaksi maalia. MM-kilpailuissa 2019 hän pääsi yhdessä ottelussa vaihtopelaajana kentälle. Hän pelasi ensimmäisen naisten maaottelunsa vuonna 2016.
Enokunta
Enokunta on osa Oriveden kaupunkia ja Ylä-Pirkanmaan matkailualuetta. Kylä on harvaan asuttu, ja se sijaitsee taajama-alueen ulkopuolella. Kylän asuinrakennukset sijaitsevat kaukana toisistaan eikä seudulla ole yhtenäistä maaseuduille tyypillistä kylänäkymää. Kylän läpi mutkittelee Enokunnantie, josta osa on asvaltoitu, mutta suurin osa kilometreistä taittuu soratietä pitkin. Maisemat ovat pääosin sekametsää ja järvinäkymiä. Maasto kumpuilee.
Oriveden kaupunki järjestää lapsille ja nuorille leiritoimintaa Haukkaniemen leirikeskuksessa, joka sijaitsee Enokunnassa. Päärakennuksen majoitustilojen lisäksi leirikeskuksen yhteydessä on kaksi rantasaunaa ja grillikatos. Leirikeskuksen alue on 10 hehtaaria.
Untavan kyläkoulu toimi aiemmin kylän keskuksena. Kun koulu lakkautettiin, rakennus oli jonkin aikaa leirikoulujen pitopaikka. Nykyisin koulu on yksityisomistuksessa. Kylän lapset kuljetettiin koulutaksilla 2000-luvun alkuun saakka Onnistaipaleen kyläkouluun, jossa opinnot kestivät aina kuudennen luokan loppuun. Oriveden keskustan kouluun siirryttiin 7. luokan alkaessa.
Kylässä on runsaasti kesämökkiasutusta. Enokuntaan ei ole joukkoliikenneyhteyksiä.
Rodney King
Rodney Glen King (2. huhtikuuta 1965 Sacramento, Kalifornia – 17. kesäkuuta 2012 ) oli yhdysvaltalainen, afroamerikkalainen henkilö. Hän tuli tunnetuksi, kun neljä LAPD:n konstaapelia pahoinpiteli hänet pidätyksen yhteydessä 3. maaliskuuta 1991. Pahoinpitelyn kuvanneen George Hollidayn luovuttaman videonauhan ansiosta poliisit saatiin haastettua oikeuteen pahoinpitelystä sekä liiallisesta voimankäytöstä. Valamiehistö, joka koostui yli kymmenestä valkoihoisesta, kuitenkin totesi poliisit syyttömiksi pahoinpitelyyn. Tämän seurauksena alkoi sarja mellakoita, jotka tunnetaan nimellä Los Angelesin mellakat 1992. Näissä yhteenotoissa kuoli 53 ihmistä ja tuhansia loukkaantui.
Los Angelesin kaupunki joutui maksamaan Kingille korvauksia pahoinpitelystä 3,8 miljoonaa dollaria.
Varhainen elämä
Rodney King syntyi Kalifornian pääkaupungissa Sacramentossa, mutta kasvoi Pasadenassa. Rodneyllä oli neljä sisarusta.
Kuolema
King löydettiin kuolleena uima-altaastaan 17. kesäkuuta 2012. Poliisin mukaan kuolemaan ei liity rikosta.
Quintus Caecilius Metellus Macedonicus
Quintus Caecilius Metellus Macedonicus (220 eaa. –116/115 eaa.) oli roomalainen preettori vuonna 148 eaa., konsuli 143 eaa., Hispania Citeriorin Prokonsuli 142 eaa. ja kensori vuonna 131 eaa.